እሁድ ጁላይ 2 2016 ቀትር ላይ በህዝበ ሙስሊሙ ዘንድ በቅዱስነቷ ከምትታወቀው መካ የፀሎት ሰረዓታቸውን አድርሰው ወደ ሪያድ ከተማ ይመለሱ የነበሩ ምዕመናኖችን አሳፍሮ የነበረ አንድ የህዝብ ማመላለሻ አውቶብስ ተገልብጦ በኢትዮጵያውያን ላይ የሞት እና ከፍተኛ የመቁሰል አደጋ መድረሱን የሆስፒታል ምንጮች ገለጹ። የረመዳንን ጾም መጨረሻ ምክንያት በማድረግ መካ ፀሎታቸውን አድረሰው የመለሱ የነበሩ ምዕመናኖችን አስፍሮ አደጋ የደረሰበት አውቶብስ ውስጥ ነዋሪነታቸው ሪያድ ከተማ የሚኖሩ እንደነበረ የሚገልጹት ምንጮች በአደጋው ከሞቱት እና ከቆሰሉት ውስጥ ብዛት ያላቸው ኢትዮጵያውያን መሆናቸውን ገልጸዋል። ከመካ 125 ኪሎ ሜትር ርቀት እንደተጓዘ ቀጢፍ የሚባል በረሃማ አካባቢ ባልታወቀ ምክንያት ተገልብጦ ከተቃጠለው የህዝብ ማመላለሽ አውቶብስ ውስጥ ሾፌሩን ጨምሮ ቁጥሩ በውል የማይታወቅ ተሳፋሪ ሲሞት እስካሁን ክፉኛ የተጎዱ እና የሞቱ ኢትዮጵያውያን አስከሬን በተለምዶ ጣይፍ የሚባል ከተማ የሚገኝ አንድ ከፍተኛ የመንግስት ሆስፒታል ህክምና እየተደረገላቸው መሆኑን ለማወቅ ተችሏል;። የከተማው አውቶብሱ ከተገለበጠ በኃላ መቃጠሉ አደጋውን የከፋ እንዳደርገው የሚናገሩት የሆስፒታሉ ምንጮች በአደጋው የሞቱትን ምመዕናን አስከሬን ማንነት እስካሁን መለየት እንዳልተቻለና የአስከሬኑ በልዩ የህክምና ምርመራ ተለይቶ እስኪታወቅ አስከሬን ማረፊያ ፊርጅ ውስጥ እንደሚቆይ አክለው ገልፀዋል። የአደጋው መንስኤ እና የአውቶብሱ ቃጠሎ መነሻ ምን እንደሆነ እስካሁን በውል ባይታወቅም በአሁኑ ወቅት የሳውዲ አረቢያ የአየር ሙቀት መጠን ከ 45 ዲግሪ ሲንትግሬድ በላይ ሊሆን እንደሚችል ይነገራል ። በአደጋው ስለሞቱት ኢትዮጵያዊያን ቁጥር በየትኛውም የዜና አውታር የተሰጠ መረጃ ባይኖረም በጅዳ የኢትዮጵያ ቆንሳል ጄኔራል ጽ/ቤት በመደወል በአደጋው ዙሪያ ተጨማሪ መረጃዎችን ለማግኘት ያደረግነው ሙከራ እስካሁን አልተሳካም ።
ኢትዮጵያ ሃገሬ ጅዳ በዋዲ